<classify> Rai hiyo imetolewa na Mjumbe wa Kamati ya Katiba, Sheria na Utawala Bora ya Baraza la Kudumu, Hafidh Ameir alipokuwa akisoma makadirio ya mapato na matumizi ya wizara ya Nchi, Ofisi ya Rais Tawala za Mikoa na Idara Maalumu za SMZ kwa mwaka huu wa fedha 20152016.Alisema Zanzibar imesahau muda mrefu kuona mafanikio ya klabu katika ngazi za kimataifa, kutokana na kutolewa mapema katika mashindano ya kimataifa, jambo ambalo linahitaji jitihada za pamoja ili kuepukana na hali hiyo.Alisema hatua ambazo zinahitaji kuchukuliwa na kwa ushirikiano mkubwa ni kuhakikisha klabu zinawezeshwa ili zifanye vizuri katika ngazi hizo za kimataifa.Tusisahau kuwa michezo pia ni sehemu ya ajira ambayo tukiwekeza vizuri,vijana wetu wataweza kupata soko na kuendeleza maisha yao kama ilivyo kwa vijana wa nchi za wenzetu, alisema.Sambamba na hilo, aliipongeza timu ya Mafunzo kwa kushika nafasi ya kwanza katika Ligi Kuu ya Zanzibar ikifuatiwa na JKU iliyoshika nafasi ya pili zote zikiwa ni timu za vikosi vya SMZ.Alisema kwa hatua hiyo zilizofikia timu hizo kamati yao inazitakia kila la heri katika kujiandaa kuiwakilisha Zanzibar katika mashindano ya kikanda na kimataifa.Tunawaomba wapenzi wote na wadau wa michezo na Serikali kuzisaidia timu hizo kwa mali na hali ili ziweze kushiriki na kutoa ushindani katika mashindano hayo, alisema.Timu ya soka ya Mafunzo ya Zanzibar ilitawazwa ubingwa wa Zanzibar mwishoni mwa wiki iliyopita na kukabidhiwa kikombe na shilingi milioni 10 wakati JKU ilishika nafasi ya pili na kukabidhiwa kitita cha shilingi milioni tano, zawadi ambazo zilikabidhiwa na Waziri wa Nchi, Ofisi ya Rais, Mwinyihaji Makame Mwadini.  <topic>: MICHEZO 